Да юбілейнага 25-га Дня пісьменства ў Іванаве застаўся ўсяго тыдзень. Пра тое, як ідзе падрыхтоўка да маштабнага свята, распавялі журналістам у Прэс-цэнтры Дома прэсы начальнік упраўлення выдавецкай і паліграфічнай дзейнасці Міністэрства інфармацыі РБ Алена Паўлава, намеснік старшыні Іванаўскага раённага выканаўчага камітэта Рыгор Сыса, начальнік аддзела культуры згаданага райвыканкама Валянціна Барадзінчык.